b"\n_START_ARTICLE_\nHudi\xc4\x8d v nas\n_START_SECTION_\nVsebina\n_START_PARAGRAPH_\n30. oktobra 1989, je Maria Rossi (Suzan Crowley) ubila tri ljudi med izganjanjem hudi\xc4\x8da na njej. Ker se je vme\xc5\xa1ala katoli\xc5\xa1ka cerkev, je bila Maria od takrat naprej zaprta v katoli\xc5\xa1ki psihiatri\xc4\x8dni bolni\xc5\xa1nici v Rimu. Policijska preiskava poka\xc5\xbee trupla umorjenih \xc4\x8dlanov katoli\xc5\xa1ke cerkve. Njena h\xc4\x8der Isabella izve za mamine umore od njenega o\xc4\x8deta, ki umre tri dni po tem._NEWLINE_Dvajset let kasneje se Isabella (Fernanda Andrade) odlo\xc4\x8di posneti dokumentarec o izganjanju hudi\xc4\x8da in izvedeti ve\xc4\x8d o svoji mami. V \xc5\xa1oli za izganjanje hudi\xc4\x8da v Rimu spozna duhovnika Bena (Simon Quarterman) and Davida (Evan Helmuth), ki jo vzameta s sabo na izganjanje hudi\xc4\x8da iz Rosalite (Bonnie Morgan). S seboj prinesejo tudi medicinsko opremo, da bi la\xc5\xbeje dolo\xc4\x8dili ali gre za obsedenost, ali za psihi\xc4\x8dno bolezen. Rosalita napade ekipo potem, ko jih nagovarja v razli\xc4\x8dnih jezikih in naglasih. Isabello pokli\xc4\x8de po imenu, \xc4\x8deprav je ne pozna, vendar jo kmalu ukrotijo. _NEWLINE_Ko Isabella obi\xc5\xa1\xc4\x8de mamo v nori\xc5\xa1nici, opazi da njena mama govori v razli\xc4\x8dnih naglasih, in da ima risbe po stenah. Prav tako si je vrezala narobe obrnjene kri\xc5\xbee po rokah in na spodnjo stran ustnice. Maria pove Isabelli, da je umor otroka proti bo\xc5\xbeji volji, Isabella pa pojasni Davidu in Benu, da je pred leti imela splav, in da njena mama nikakor ni mogla vedeti za to - kar je \xc5\xa1e en znak obsedenosti. Medtem ko sku\xc5\xa1ajo izgnati hudi\xc4\x8da iz Marie, je David v skrbeh za svojo slu\xc5\xbebo, saj cerkev ne podpira izganjanj brez utemeljenih dokazov. Med procesom, Maria omeni, da ve kaj je Ben storil v preteklosti._NEWLINE_Po posnetem gradivu so pripravljeni to pokazati cerkvi. David je zaradi tega v velikem stresu, Ben pa si ogleduje posnetke vedno znova. Ben nato odkrije, da je Maria obsedena s kar \xc5\xa1tirimi demoni. David se medtem pripravlja na krst v njegovi cerkvi, kar se Michael s svojo kamero odlo\xc4\x8di posneti. Med krstom posku\xc5\xa1a dojen\xc4\x8dka utopiti v blagoslovljeni vodi, vendar ga ostali pred tem ustavijo. Ben takrat zapusti cerkev._NEWLINE_Kmalu zatem najde Ben Davida s krvjo na zapestjih, podobno kot je imela Maria med izganjanjem. Ko prispe policija, David enemu policistu vzame pi\xc5\xa1tolo in si jo porine v usta. Ben mu naro\xc4\x8di naj se bori proti demonom in Ben za\xc4\x8dne moliti O\xc4\x8de na\xc5\xa1, vendar pozabi zadnje besede. Za\xc4\x8dne se smejati in se ustreli. Isabella takrat do\xc5\xbeivi napad._NEWLINE_Ben z grozo spozna, da je Isabella obsedena. Ben in Michael odideta z Isabello v avto po pomo\xc4\x8d za izganjanje hudi\xc4\x8da. Medtem ko Michael vozi, Isabella pove Benu, da ve za grozno re\xc4\x8d, ki jo je storil v preteklosti, kar prestra\xc5\xa1i Bena. Isabella nato napade Michaela in mu za\xc4\x8dne dihati v usta. Ta poka\xc5\xbee znake obsedenosti in pritisne na plin v prometu. Kamera nato poka\xc5\xbee Michaela, Isabello in Bena, kako zletijo z avtomobilom iz ceste, medtem ko je njihova usoda neznana._NEWLINE_Pred odjavno \xc5\xa1pico se prika\xc5\xbee sporo\xc4\x8dilo, da je primer Rossi \xc5\xa1e vedno nerazjasnjen, ter da se lahko za ''ve\xc4\x8d informacij o raziskovanju tega primera'' obi\xc5\xa1\xc4\x8de spletna stran www.therossifiles.com."